**AGENȚIA PENTRU PROTECȚIA MEDIULUI CLUJ**

**DECIZIA ETAPEI DE ÎNCADRARE**

**Nr. DRAFT din 05.08.2024**

Ca urmare a solicitării de emitere a acordului de mediu adresate de **SIMER IMPEX,** cu sediul/domiciliul în comuna Țaga, satul Santioara, nr. 58, județul Cluj, înregistrată la APM Cluj cu nr. 11872/23.05.2024, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 12652/31.05.2024, nr. 13362/10.06.2024, nr. 15312/10.07.2024, nr. 15163/08.07.2024, nr. 15608/15.07.2024, nr. 16224/25.07.2024, nr. 16317/29.07.2024, nr. 16608/02.08.2024 și a consultărilor desfăşurate în cadrul şedinţei Comisiei de Analiză Tehnică din data de 23.07.2024, că proiectul ***„Construire hală de depozitare, amenajări exterioare, acces, utilități”*** propus a fi amplasat în comuna Jucu, sat Jucu de Mijloc, str. Drumul Țării, nr. 208-212, județul Cluj***,*** **nu se supune evaluării impactului asupra mediului și nu se supune evaluării SEICA**.

**Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **10. a) „proiecte de dezvoltare a unităților/zonlor industriale*”,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se încadrează în reglementările PUG aprobat cu HCL nr. 96/20.08.2021, modificat și completat cu HCL nr. 111/31.08.2021.

* Conform Certificatului de Urbanism nr. 181/09.06.2022, emis de Primăria comunei Jucu:
* Imobilele sunt situate în intravilan, constituind proprietate privată a beneficiarului, fiind identificate prin CF nr. 68968, nr. 68969, nr. 68971 și nr. 70500 Jucu;
* destinație: UTR S UiN – zonă de sistematizare pentru unități industriale mici cu caracter nepoluant;
* folosința actuală: arabil;
* regimul tehnic: 25859 mp, împărțită astfel: CF nr. 86969, cu suprafața de 1820 mp, CF nr. 68971, cu suprafața de 1592 mp, CF nr. 68968, cu suprafața de 2109 mp și CF nr. 70500, cu suprafața de 20338 mp.

c) la evaluarea proiectului au fost luate în considerare criteriile prevăzute în Anexa nr.3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) proiectul este de amploare redusă;

h) nu sunt afectate zone de pădure sau cu folosință specială (spațiu verde);

i) amplasamentul nu este situat în interiorul sau vecinătatea niciunei arii naturale protejate;

j) pe parcursul derulării procedurii nu au fost formulate observații din partea publicului referitoare la realizarea protectului.

k) A fost emisă Decizia etapei de încadrare SEA nr. 78/15.05.2023 pentru planul „Studiu de oportunitate și PUZ-construire hală de depozitare, amenajări exterioare, acces, utilități”.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **intră sub incidenta prevederilor art.48 si 54 din Legea apelor nr. 107/1996**, cu modificarile si completarile ulterioare;

b) conform Deciziei nr. 327/CJ din 15.07.2024, emisă de ANAR-ABA Someș-Tisa, nu este necesară elaborarea SEICA, întrucât lucrările prevăzute vor fi fără impat asupra corpului de apă de suprafață Feiurdeni-aval ac. Cimpenesti-cf. Somes Mic.

**IV.** **Caracteristicile proiectului**

Prin prezentul proiect se propune realizarea unei hale industriale cu regim de înălțime P+Ep pe structură prefabricată din beton. Hala propusă va fi împărțită în trei compartimente din care comparimentele 1 și 2 vom fi zone de depozitare, iar compartimetul 3 este împărțit în zonă administrativă și zonă de depozitare.

Principala funcțiune a acestei investiții va fi de depozitare și cuprinde toate amenajările interioare necesare unei hale de depozitare pentru o gamă variată de materiale electrice, atât de joasă, cât și de medie tensiune, care se vor depozita la sol, pe rafturi industriale, sau pe rastel.

|  |  |
| --- | --- |
| **Propunere bilanț teritorial** | |
| Suprafață teren | 25869 mp |
| S construită propusă C1 – hală | 7147,50 mp (7132,00 mp hală + 15,50 mp copertină) |
| S construită propusă C2 – rezervor hidranți | 55,42 mp |
| S construită propusă C3 – cameră pompe | 55,35 mp |
| S construită propusă C4 – rezervor sprinklere | 55,42 mp |
| **S construită propusă totală** | **7313,69 mp** |
| S desfășurată propusă C1 – hală | 7534,90 mp (7519,40 mp hală + 15,50 mp copertină) |
| S desfășurată propusă C2 – rezervor hidranți | 55,42 mp |
| S desfășurată propusă C3 – cameră pompe | 55,35 mp |
| S desfășurată propusă C4 – rezervor sprinklere | 55,42 mp |
| **S desfășurată propusă totală** | **7701,09 mp** |
| S spații verzi | 4088,22 mp |

Accesul auto și pietonal pe teren se realizează din parte sudică, conform PUZ aprobat, pe drumul de acces paralel cu D576 (DN1C), nr. cad 68158 Jucu. Circulațiile pietonale și platformele auto vor fi realizate din beton de 20 cm. Pe amplasament vor fi asigurate un număr de 124 de parcări (69 parcări auto și 55 parcări tir).

Vor fi plantați arbuști ornamentali de dimensiuni mici și medii și gazon.

***Echiparea hidroedilitară***:

*Alimentarea cu apă* se va realiza prin bransament la reteaua hidroedilitara existenta in zona. Reteaua de alimentare cu apa va fi executata din conducte PEID Dn 63 mm, L= 29 m. Aceeasi retea va alimenta si grupul de incendiu format din rezervor hidranti cu V= 220 mc, rezervor srinklere cu V= 400 mc si camera de pompare dotata cu 1+1R pompe pentru fiecare circuit (Q= 7l/s, Hca= 50m). Debitele caracteristice necesarului de apa: Qzi max= 3.90 mc/zi, Qzi med=3.0 mc/zi

*Apele uzate menajere* vor fi evacuate in reteaua de canalizare menajera existenta in zona. Rețeaua de canalizare ape uzate de tip menajer va fi alcătuită din conducte PVC Dn 200 mm, L=27 m.

*Apele pluviale provenite de pe platformele betonate, potențial impurificate*, vor fi colectate prin conducte PVC Dn 160-200-250-315-400 mm, L=314.54 m si dirijate catre un separator de hidrocarburi cu Q=200/s, iar ulterior acestea vor fi evacuate in cursul de apa Feiurdeni. Apele pluviale de pe clădiri, convențional curate, vor fi colectate prin intermediul unor jgheaburi și burlane, vor fi apoi conduse prin conducte PVC Dn 160-200-250-315- 400 mm, L=416.7 m spre caminele de colectare pluvial.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor de construcţie şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) la ieşirea din zona lucrărilor se va asigura curăţarea roţilor autovehiculelor pentru evitarea antrenării pământului/noroiului pe şosea;

i) pe perioada de realizare a luvrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor;

j) la finalizarea proiectului zonele afectate temporar de lucrări vor fi refăcute la starea iniţială;

k) **se vor respecta condițiile și prevederile tuturor avizelor emise de alte autorități.**

l) **se vor respecta condițiile și prevederile Avizului de gospodărire a apelor nr. xx din xx.xx.2024, emis de ANAR, ABA Someș-Tisa:**

* Amplasarea conductei de evacuare ape pluviale epurate, se va realiza in acord cu prevederile Ordinului 2115/2021 privind aprobarea Metodologiei de delimitare a albiilor minore ale cursurilor de apă care aparțin domeniului public al statului.
* In perioada de executie a lucrarilor se vor lua toate masurile ce se impun pentru evitarea poluarii apelor, pentru protectia factorilor de mediu pentru prevenire si combaterea poluarilor accidentale, in special cu produse petroliere ca urmare a exploatarii utilajelor tehnologice.
* Orice modificare fata de Documentatia tehnica si Proiect, vizata spre neschimbare, care ar putea interveni pe parcursul lucrarilor va fi adusa la cunostinta emitentului avizului de gospodarire a apelor, responsabilitate care revine proiectantului.
* Proiectantul este responsabil pentru calculele de dimensionare a retelelor prevazute prin proiect.
* Începerea execuţiei se va anunţa obligatoriu cu 10 zile înainte la Sistemul de Gospodărire a Apelor Cluj.
* Recepţia lucrărilor se va realiza obligatoriu în prezenţa delegatului Sistemului de Gospodărire a Apelor Cluj.
* După finalizarea lucrărilor si inainte de punerea in functiune beneficiarul are obligația de a solicita Autorizaţia de gospodărire a apelor, în conformitate cu prevederile Legii Apelor nr. 107/1996 cu completările şi modificările ulterioare

l) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

m) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

Dr. ing. Grigore CRĂCIUN

**Şef Serviciu AAA Șef serviciu CFM**

ing. Anca CÎMPEAN Adina SOCACIU

**Întocmit:**

cons. Simona-Diana MORARIU dr. biol. Paul BELDEAN